Utvekslingselev

Utvekslingselev er en elev i videregående skole som tar et helt eller et halvt skoleår i utlandet. Utvekslingen kan være organisert av en organisasjon, skolen, eleven selv eller staten.Schewe, Olav. 2010. Utvekslingselev: Et skoleår i utlandet. Bergen: Fagbokforlaget s. 16-17 ISBN 9788245010336 

Historie
Den første elevutvekslingen fant sted i 1947. Da reiste en gruppe europeiske ungdommer til USA i regi av organisasjonen AFS.

Norge
Norge har lange tradisjoner med elevutveksling og er også det landet i verden som sender ut flest utvekslingselever per innbygger.Schewe, Olav. 2010. Utvekslingselev: Et skoleår i utlandet. Bergen: Fagbokforlaget s. 15 ISBN 9788245010336  Pr 2015 reiser rundt 3 500 norske elever på utveksling hvert år. 
Tradisjonelt har de fleste valgt å reise til USA med Storbritannia, Tyskland og Frankrike som andre populære vertsland. Fortsatt velger flesteparten å reise til USA, men stadig flere velger å reise til andre land.

Godkjenning
Det er mulig å få skoleår i utlandet godkjent som et år av videregående skole. Som regel må man da ta Vg2 i utlandet slik at man kan komme tilbake og begynne rett i Vg3. Det er opp til hver enkelt skole å bestemme hva som kan godkjennes.Schewe, Olav. 2010. Utvekslingselev: Et skoleår i utlandet. Bergen: Fagbokforlaget s. 26 ISBN 9788245010336  Dersom man får skoleåret (forhånds)godkjent, kan man også søke støtte fra Statens lånekasse for utdanning.

Skole- og boforhold
Elever på utveksling blir som regel formelt innskrevet på skolen i utlandet og må følge undervisningen på lik linje med andre elever. Dette betyr at elevene også må gjøre lekser og ha prøver, men lærere viser også ofte forståelse for språklige begrensninger hos eleven.

Selv om det finnes utvekslingsprogrammer der eleven bor på internat ved skolen, er det vanligste at utvekslingselever bor hos en lokal familie i nærheten av skolen.Schewe, Olav. 2010. Utvekslingselev: Et skoleår i utlandet. Bergen: Fagbokforlaget s. 15 ISBN 9788245010336 Eleven blir en del av familien og må ta del i familieaktiviteter og også husarbeid. Eleven betaler selv for lommepenger

Organisasjoner og land
Det er ni organisasjoner i Norge som tilbyr utveksling for elever i videregående skole:
 AFS Intercultural Programs
 Aspect 
 EF Education 
 Explorius 
 Into 
 Rotary 
 Speak 
STS Education
 Youth for Understanding (YFU)

Vertsland (ufullstendig)
 Land  AFS  Aspect  EF High School Year  Explorius  Into Education Speak  STS High School  YFUEngelskspråklige land USA  Ja  Ja  Ja  Ja  Ja  Ja  Ja  Ja Canada  Ja  Ja  Ja  Ja  Ja  -  Ja  Ja Storbritannia  Ja  Ja  Ja  Ja  Ja  Ja  Ja  - Irland  -  Ja  Ja  Ja  Ja  Ja  Ja  - Australia  -  Ja  Ja  Ja  Ja  Ja  Ja  Ja New Zealand  Ja  Ja  Ja  Ja  Ja  Ja  Ja  JaAndre land Tyskland  Ja  Ja  Ja  Ja  Ja  -  Ja  Ja Frankrike  Ja  Ja  Ja  Ja  Ja  -  Ja  Ja Spania  Ja  Ja  -  Ja  Ja  -  Ja  - Italia  Ja  Ja  -  Ja  -  -  Ja  - Russland  -  -  -  -  -  -  -  Ja Kina  Ja  Ja  -  Ja  -  -  -  Ja Japan  Ja  -  Ja  Ja  -  -  Ja  Ja Argentina   Ja  Ja  -  Ja  Ja  -  Ja  Ja Brasil  Ja  -  -  Ja  -  -  -  Ja Chile   Ja  -  -  -  -  -  - Ja Costa Rica   Ja  -  Ja  -  -  -  -  Ja Mexico  Ja  -   Ja  -  -  -  Ja Hongkong  Ja  -  Ja  -  -  -  -  - India  Ja  -  -  Ja  Ja  -  -  Ja Thailand  Ja  -  -  Ja  -  -  -  Ja Sør-Afrika  Ja  -  -  Ja  -  -  -  Ja Ghana  -  -  -  -  -  -  -  Ja

Kostnader
Et skoleår i utlandet koster i 2009 vanligvis mellom 30 000 og 80 000 kroner avhengig av organisasjon, land og type program. Lommepenger kommer i tillegg. Hvis man får skoleåret godkjent kan man få støtte fra Lånekassen på omtrent 45 000 NOK.

Søknadsprosess
Det er vanlig å søke om å reise på utveksling mellom ca et til et halvt år før avreise. Men til enkelte land kan det lønne seg å søke tidligere. Et eksempel er Australia som er kjent for å ha svært mange søkere per plass.

Litteratur
Schewe, Olav: Utvekslingselev: Et skoleår i utlandet, Fagbokforlaget, 2010 (Håndbok for utvekslingselever)

Referanser

 Eksterne lenker 
 Utvekslingsstudent.com – Portal for utvekslingsstudenter

Kategori:Utdanning